Poštovani studenti OAS PV-III,

U ovoj nastavnoj nedelji za vežbe iz Metodike-vaspitno obrazovnog rada, planiran je sadržaj „Opšta i posebna priprema dece za polazak u školu“.

Za savladavanje ovog dela gradiva predviđena literatura je: Kamenov, E. (1997). *Metodika III deo: Metodička uputstva za Model B Osnova programa predškolskog vaspitanja i obrazovanja dece od tri do sedam godina.* Novi Sad: Odsek za pedagogiju Filozofskog fakulteta, Republička zajednica viših škola za obrazovanje vaspitača.

Ispred vas se nalazi niz mogućih tematskih celina i aktivnosti kojima se ostvaruje opšta i posebna priprema dece za polazak u školu. Vaš zadatak je da na osnovu pročitanog razvrstate navedene aktivnosti i tematske celine u dve kategorije: opšta / posebna priprema za školu. Preciznije, sadržaje koji se u vrtiću realizuju, treba prepoznati i razvrstati kao aktivnosti koje spadaju u **opštu** ili **posebnu** pripremu za školu. Za lakši prikaz, predlažem da navedene sadržaje svrstate u tabelu sa 2 kolone.

Vaspitno-obrazovni sadržaji kojima se ostvaruje priprema dece predškolskog uzrasta za polazak u školu:

|  |  |  |  |
| --- | --- | --- | --- |
| Meseci u godini | Vežbe koncentracije | Moje telo | Vežbe sitne motorike |
| Pronađi para | Mi se ne bojimo, učimo da brojimo | Dani u nedelji | Uoči razlike |
| Vežbe oblikovanja | Kruženje vode u prirodi | Ogledi konzervacije | Bojenje mandala |
| Godišnja doba | Merenje vremena | Muzika u meni i oko mene | Dobar drug je važniji od … |
| Vežbe snage i izdržljivosti | Vezivanje pertli | Slike od pertli i rupica | Sva moja osećanja |
| Matematika oko mene | Vežbe krupne motorike | Igre memorije | Sve moje snage |
| Merenje dužine | Igre suprotnosti | Saobraćajna pravila | Zašto je znanje važno |
| Ja u svetu nauke | Moja porodica | Šta znači biti dobar | Ja u svetu simbola |
| Isti sam i različit/a u odnosu na druge | Moje telo može da … | Grafo-motoričke vežbe | Istraživanje je više od nauke |
| Umem sam/a da… | Deca u svetu knjiga | Vode u prirodi | Ritmičke vežbe |

Zadatak treba uvrstiti u kumulativni Word dokument **„Zadaci za samosatlani rad studenata iz …“,** obeležiti oznakom **V5** i nasloviti **„Opšta i posebna priprema deca za polazak u školu“**.

Jagodina,

17.11.2020.

Ana Miljković-Pavlović